Ulric Cross

Philip Louis Ulric Cross DSO DFC (1 Mei 1917 – 4 Oktoba 2013) alikuwa mwanasheria, mwanadiplomasia na rubani wa Jeshi la Anga la Royal Air Force (RAF) kutoka Trinidad na Tobago, anayetambulika kama huenda ndiye M-West India aliyepambwa zaidi katika Vita Kuu ya Pili ya Dunia. Anasifiwa kwa kusaidia kuzuia takriban ndege za mabomu mia mbili zisidunguliwe katika uvamizi juu ya anga la Ujerumani mnamo 1943.https://www.theguardian.com/uk-news/2021/jul/14/trinidadian-war-hero-told-raf-superiors-he-was-african-royalty Alisoma sheria huko Middle Temple jijini London, na kuendelea kuwa na taaluma mashuhuri ya kimataifa kama mwanasheria barani Afrika na ndani ya Trinidad na Tobago. Pia alihudumu kama mwanadiplomasia wa Trinidad na Tobago nchini Uingereza.

 Maisha yake mwanzoni 
Ulric Cross alizaliwa Mei 1, 1917, huko Belmont, Port of Spain, Trinidad, kwa Reginald Rufus na Maud Iris Cross.https://archive.today/20130705052255/http://www.thecommonwealth.org/Internal/185183/185198/185199/185203/justice_p__l__ulric_cross/ Alikuwa mtoto wa pili katika familia ya watoto tisa. Akiwa na umri wa miaka 11, alishika nafasi ya kwanza katika Mtihani wa Scholarship wa Maonyesho ya Serikali ya Trinidad, hivyo kustahiki miaka mitano ya elimu ya sekondari ya bure, na akafaulu kujiunga katika Chuo cha St Mary's college.  Alifadhaika sana na kifo cha mama yake akiwa na umri wa miaka 13 tu.https://www.ctntworld.com/cnews2/index.php?option=com_content&view=article&id=2974:heroes-foundation-features-ulric-cross&catid=137&Itemid=707  Mwelekeo wake wa kitaaluma ulivurugika kabisa, na hivyo, baada ya kukamilisha miaka mitano ya elimu ya chuo kikuu, aliacha shule. Kazi yake ya kwanza ilikuwa  Trinidad Guardian kama mhariri wa nakala. Kisha alifanya kazi kwa takriban miaka minne kama karani wa Leo Pujadas, Wakili. Cross alipofikisha umri wa miaka 21, alijiunga na Utumishi wa Umma na kufanya kazi kwa muda na Shirika la Reli la Serikali ya Trinidad. Katika kazi hii, mfanyakazi mwenzake wa karibu alikuwa J. O'Neil "Scottie" Lewis.https://www.caribbeanaircrew-ww2.com/?p=15

 Marejeo 

Jamii:Watu wa Trinidad na Tobago
Jamii:waliozaliwa 1917
Jamii:Waliofariki 2013